EUROOPAN PARLAMENTIN PÄÄTÖSLAUSELMA,  
annettu 17 päivänä huhtikuuta 2013,  
joka sisältää huomautukset, jotka ovat erottamaton osa päätöstä vastuuvapauden myöntämisestä 
Euroopan elin- ja työolojen kehittämissäätiön talousarvion toteuttamisesta varainhoitovuonna 2011  
EUROOPAN PARLAMENTTI,  joka  
— ottaa huomioon Euroopan elin- ja työolojen kehittämissäätiön lopullisen tilinpäätöksen varainhoitovuo ­
delta 2011,  
— ottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön 
tilinpäätöksestä varainhoitovuodelta 2011 sekä säätiön vastaukset (  1 ), 
— ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),  
— ottaa huomioon Euroopan unionin toiminnasta tehdyn sopimuksen 319 artiklan,  
— ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. ke ­
säkuuta 2002 annetun neuvoston asetuksen (EY, Euratom) N:o 1605/2002 (  2 ) ja erityisesti sen 185 ar ­
tiklan,  
— ottaa huomioon unionin yleiseen talousarvioon sovellettavista varainhoitosäännöistä ja neuvoston ase ­
tuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamen ­
tin ja neuvoston asetuksen (EU, Euratom) N:o 966/2012 (  3 ) ja erityisesti sen 208 artiklan,  
— ottaa huomioon Euroopan elin- ja työolojen kehittämissäätiön luomisesta 26. toukokuuta 1975 annetun 
neuvoston asetuksen (ETY) N:o 1365/75 (  4 ) ja erityisesti sen 16 artiklan,  
— ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta anne ­
tun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta 
varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 
2343/2002 (  5 ) ja erityisesti sen 94 artiklan,  
— ottaa huomioon työjärjestyksen 77 artiklan ja liitteen VI,  
— ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valio ­
kunnan lausunnon (A7-0067/2013),  
A. ottaa huomioon, että tilintarkastustuomioistuin on todennut saaneensa kohtuullisen varmuuden siitä, että 
varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmu ­
kaiset;FI L 308/304 Euroopan unionin virallinen lehti 16.11.2013  
( 1 ) EUVL C 388, 15.12.2012, s. 174.  
( 2 ) EYVL L 248, 16.9.2002, s. 1.  
( 3 ) EUVL L 298, 26.10.2012, s. 1.  
( 4 ) EYVL L 139, 30.5.1975, s. 1.  
( 5 ) EYVL L 357, 31.12.2002, s. 72.
B. ottaa huomioon, että parlamentti myönsi 10. toukokuuta 2012 Euroopan elin- ja työolojen kehittämis ­
säätiön (jäljempänä ’säätiö’) johtajalle vastuuvapauden säätiön talousarvion toteuttamisesta varainhoito ­
vuonna 2010 (  1 ) ja vastuuvapauspäätökseen liitetyssä päätöslauselmassa se muun muassa  
— kehotti säätiötä tallentamaan kaikki tutkimuksia koskevat hallintoneuvoston päätökset, sillä niistä 
tiedottamisen tehokkuus ja vaikuttavuus voivat heikentyä, koska asianmukaisia standardeja tehtyjen 
päätösten dokumentoinnista ei ole;  
— kehotti säätiötä ottamaan käyttöön kirjalliset menettelyt, joissa kuvataan sen ydintoimintoja, koska se 
voisi auttaa säätiötä käyttämään resurssejaan tehokkaasti ja tunnistamaan mahdolliset heikot kohdat;  
— kehotti säätiötä käsittelemään asianmukaisella tavalla sisäisen tarkastuksen esittämiä suosituksia ja 
ilmoittamaan vastuuvapauden myöntävälle viranomaiselle tältä osin toteutetuista toimista;  
C. ottaa huomioon, että säätiön kokonaistalousarvio vuodeksi 2011 oli 20 600 000 euroa, mikä merkitsee 
vähennystä varainhoitovuoteen 2010 verrattuna (jolloin talousarvio oli 20 900 000 euroa); ottaa huo ­
mioon, että vuonna 2011 unionin alkuperäinen maksuosuus säätiön talousarvioon oli 20 210 000 
euroa, kun se oli 19 067 159 euroa vuonna 2010,  
Talousarvio- ja varainhallinto  
1. panee tilinpäätöksestä merkille, että vuoden 2011 loppuun mennessä sovituista mutta vielä maksamatta 
olevista maksusitoumusmäärärahoista 1 166 895 euroa siirrettiin vuodelle 2012; toteaa lisäksi, että 
kaikkiaan vuonna 2011 seuraavalle varainhoitovuodelle siirrettyjen ja peruuntuneiden määrärahojen 
(toisin sanoen määrärahojen, jotka siirrettiin vuodelta 2010 mutta joita ei maksettu vuonna 2011) määrä 
oli 130 133 euroa;  
2. panee huolestuneena merkille tilintarkastustuomioistuimen ilmoituksen, että säätiö siirsi osaston 3 (toi ­
mintamenot) määrärahoista seuraavalle varainhoitovuodelle yli 47 prosenttia eli 3 400 000 euroa ja että 
tästä määrästä yhteensä 1 600 000 euroa (22 prosenttia osaston 3 määrärahoista) oli siirtoja, joita ei 
ollut ennakoitu; on huolestunut siitä, että tilanne on vastoin talousarvion vuotuisuuden periaatetta ja 
osoittaa, että osastosta 3 rahoitettujen säätiön toimien täytäntöönpano viivästyi;  
3. pyytää säätiötä tiedottamaan vastuuvapauden myöntävälle viranomaiselle toimista, joita se on toteuttanut 
tilanteen korjaamiseksi ja vastaavien tilanteiden kehittymisen ehkäisemiseksi vastaisuudessa; toteaa myös, 
että tilanne on huonontunut edellisestä vuodesta;  
Vuoden 2010 vastuuvapausmenettelyn suositusten seuranta  
4. suhtautuu myönteisesti säätiön kertomukseen toimista, joita on toteutettu vastuuvapauden myöntävän 
viranomaisen vuotta 2010 koskevien suositusten johdosta; panee erityisesti merkille, että säätiön mukaan  
— säätiön verkkosivustolla on kaikki hallintoneuvoston ja puheenjohtajiston päätökset sisältävä rekisteri 
ja allekirjoitusten ja päivämäärien puuttumisessa oli kyse yksittäisistä virheistä, jotka on korjattu;  
— kyselytutkimusten hallinnointiprosessia koskeva kattava opas, jota sisäinen tarkastus suositteli osana 
kyselytutkimusten hallinnoinnin tarkastusta, on laadittu ja organisaatio noudattaa sitä;  
— kaikki sisäisen tarkastuksen yksikön vuoden 2010 lopussa avoimina olleet suositukset on saatettu 
päätökseen ja yksityiskohtaiset tiedot sisältyvät sisäisen tarkastuksen vuosikertomukseen vuodelta 
2011 (varainhoitoasetuksen 72 artiklan 5 kohdan mukainen kertomus);FI 16.11.2013 Euroopan unionin virallinen lehti L 308/305  
( 1 ) EUVL L 286, 17.10.2012, s. 258.
Toiminnan tuloksellisuus  
5. pyytää komissiota kartoittamaan yhdessä Euroopan koulutussäätiön, Euroopan ammatillisen koulutuksen 
kehittämiskeskuksen, Euroopan elin- ja työolojen kehittämissäätiön sekä Euroopan työterveys- ja työtur ­
vallisuusviraston kanssa virastojen nykyistä keskinäistä synergiaa sekä raportoimaan vastuuvapauden 
myöntävälle viranomaiselle näiden neljän viraston mahdollisesta integraation syventämisestä ennen 
kuin näiden elinten vastuualueiden ja/tai toimintatapojen mahdollista muuttamista koskevien päätösten 
tekemistä harkitaan; pyytää kyseisiä virastoja ja komissiota arvioimaan, olisiko tiiviimmän yhteistyön 
avulla mahdollista luoda mittakaavaetuja ja optimoida tuloksia;  
Palvelukseenottomenettelyt  
6. toteaa tilintarkastustuomioistuimen havainneen, että palvelukseenottomenettelyjen avoimuutta on aihetta 
parantaa; toteaa, että valintalautakuntien kokouksia ei ollut aina dokumentoitu riittävän hyvin eikä ollut 
näyttöä siitä, että haastattelujen ja kirjallisten kokeiden kysymykset olisi vahvistettu ennen haastattelujen 
tai kokeiden järjestämistä;  
7. pyytää säätiötä tiedottamaan vastuuvapauden myöntävälle viranomaiselle toimista, joita se on toteuttanut 
tilanteen korjaamiseksi; katsoo, että jotkut henkilöstösääntöjen määräykset voivat olla hallinnollisesti 
huomattavan raskaita; kannustaa sen vuoksi komissiota antamaan virastoille mahdollisuuden tiettyyn 
yksinkertaistamiseen henkilöstösääntöjen 110 artiklan yhteydessä;  
8. viittaa vastuuvapauden myöntämistä koskevaan päätökseen liittyvien muiden, luonteeltaan yleisten huo ­
mautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huh ­
tikuuta 2013 antamaansa päätöslauselmaan (  1 ).FI L 308/306 Euroopan unionin virallinen lehti 16.11.2013  
( 1 ) Hyväksytyt tekstit, P7_TA(2013)0134 (katso tämän virallisen lehden sivu 374).